Document ID: 32004D0566

RÅDETS AFGØRELSE 2004/566/RIA
af 26. juli 2004
om ændring af afgørelse 2000/820/RIA om oprettelse af Det Europæiske Politiakademi (Cepol)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 30, stk. 1, litra c), og artikel 34, stk. 2, litra c),
under henvisning til Irlands initiativ (1),
under henvisning til udtalelse fra Europa-Parlamentet (2), og
ud fra følgende betragtninger:
(1)
Det Europæiske Politiakademi (Cepol), som blev oprettet ved afgørelse 2000/820/RIA (3) har for øjeblikket ikke status som juridisk person.
(2)
En gennemgang af aktiviteterne i den første treårsperiode har vist, at den manglende status som juridisk person udgør en af de største hindringer for, at Cepol kan fungere efter hensigten.
(3)
Cepol bør forsynes med den rets- og handleevne, der tillægges juridiske personer.
(4)
Denne ændring foregriber ikke andre fremtidige ændringer, herunder navnlig ændringer, der måtte blive anset for nødvendige efter gennemgangen af aktiviteterne i den første treårsperiode -
TRUFFET FØLGENDE AFGØRELSE:
Artikel 1
I afgørelse 2000/820/RIA foretages følgende ændringer:
1)
Følgende artikel indsættes:
»Artikel 4a
1. Cepol har status som juridisk person.
2. Cepol nyder i hver medlemsstat den mest vidtgående rets- og handleevne, som vedkommende stats lovgivning tillægger juridiske personer. Cepol kan navnlig erhverve og afhænde fast ejendom og løsøre samt optræde som part i retssager.
3. Den administrative direktør, der er omhandlet i artikel 4, stk. 2, er Cepols repræsentant i retlig henseende.«
2)
I artikel 5, stk. 4, foretages følgende ændringer:
a)
litra d) affattes således:
»d)
sekretariatets almindelige drift, jf. dog litra f)«.
b)
litra f) affattes således:
»f)
vederlag til sekretariatsmedlemmer og/eller refusion af de udgifter, som den eller de medlemsstater, der betaler vederlaget til sekretariatets medlemmer, har pådraget sig, i forhold til medlemsstaternes bidrag.«
Artikel 2
Denne afgørelse får virkning på dagen efter offentliggørelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 26. juli 2004.

Labels: 0
2
15
11